ROMÂNIA
JUDEȚUL BOTOȘANI
COMUNA BLÂNDEȘTI
CONSILIUL LOCAL
PROIECT
HOTĂRÂREA 
nr. ______ din ________
privind aprobarea proiectului, a finanțării și a indicatorilor tehnico-economici, în vederea depunerii spre finanțare a obiectivului de investiții „SISTEM DE STOCARE A ENERGIEI ELECTRICE PRODUSĂ DIN SURSE REGENERABILE”, în cadrul Programului Cheie 1 - Fondul pentru modernizare
Consiliul Local al Comunei Blândești, județul Botoșani, întrunit în ședința din data 
În conformitate cu prevederile:
a) Art. 120 și art. 121 alin. (1) și (2) din Constituția României, republicată;
b) Art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) Art. 7 alin. (2) din Legea nr. 287/2009 privind Codul civil, republicată, cu modificările ulterioare;
d) Prevederile Ordonanței de Urgență nr. 57 din 3 iulie 2019 privind Codul administrativ, cu modificările și completările ulterioare;
e) Prevederile Legii nr. 273/2006 privind finanțele publice locale, cu modificările și completările ulterioare;
f) Prevederile Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;
g) Prevederile Legii nr. 24/2000 privind normele de tehnică legislativă pentru elaborarea actelor normative;
h) Prevederile O.U.G. nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare;
Având în vedere:
a) Referatul de aprobare prezentat de către primarul comunei Blândești, în calitatea sa de inițiator, prin care se susține necesitatea și oportunitatea proiectului, constituind un aport pentru dezvoltarea colectivității;
b) Raportul compartimentului de resort din cadrul aparatului de specialitate al primarului, prin care se motivează, în drept și în fapt, necesitatea și oportunitatea proiectului, constituind un aport pentru dezvoltarea colectivității;
c) Raportul/avizul comisiei de specialitate a Consiliului Local al Comunei Blândești;
d) Proiectul de hotărâre inițiat de către primarul comunei Blândești privind aprobarea proiectului, a finanțării și a indicatorilor tehnico-economici, în vederea depunerii spre finanțare a obiectivului de investiții „SISTEM DE STOCARE A ENERGIEI ELECTRICE PRODUSĂ DIN SURSE REGENERABILE”, în cadrul Programului Cheie 1 - Fondul pentru modernizare
Ținând cont de:
a) Studiul de fezabilitate „SISTEM DE STOCARE A ENERGIEI ELECTRICE PRODUSĂ DIN SURSE REGENERABILE”, elaborat de S.C. IMPACTTED RISE S.R.L., proiect nr. 1413.5, 15 septembrie 2026, întocmit conform H.G. nr. 907/2016, precum și devizul general aferent;
b) Ghidul solicitantului – Stocare RES – Fondul pentru Modernizare – entități publice (septembrie 2026), aprobat prin Ordinul Ministerului Energiei cu nr. 1065 / 08.09.2026, cu modificările și completările ulterioare;
În temeiul art. 129 alin. (1), alin. (2) lit. b) și d), alin. (4) lit. d) și e), alin. (7) lit. n), art. 139 alin. (1) și alin. (3) lit. a), d) și e), art. 154 alin. (1), art. 196 alin. (1) lit. a) și art. 197 din O.U.G. nr. 57/2019 privind Codul administrativ, cu modificările și completările ulterioare,
HOTĂRĂȘTE:
Art. 1. Se aprobă Studiul de fezabilitate pentru obiectivul de investiții „SISTEM DE STOCARE A ENERGIEI ELECTRICE PRODUSĂ DIN SURSE REGENERABILE”, elaborat de S.C. IMPACTTED RISE S.R.L., proiect nr. 1413.5, 15 septembrie 2026, în conformitate cu prevederile H.G. nr. 907/2016, prevăzut în Anexa nr. 1 la prezenta hotărâre. 
Art. 2. Se aprobă indicatorii tehnico-economici ai obiectivului de investiții „SISTEM DE STOCARE A ENERGIEI ELECTRICE PRODUSĂ DIN SURSE REGENERABILE”, prevăzuți în Anexa nr. 2 la prezenta hotărâre.
Art. 3. Se aprobă participarea Unității Administrativ-Teritoriale Comuna Blândești, în calitate de solicitant individual, la apelul de proiecte „Sprijinirea investițiilor în dezvoltarea de noi capacități de stocare a energiei electrice produsă din surse regenerabile de energie pentru entități publice”, finanțat prin Fondul pentru Modernizare, gestionat de Ministerul Energiei prin Agenția pentru Finanțarea Investițiilor Rurale, cu proiectul „SISTEM DE STOCARE A ENERGIEI ELECTRICE PRODUSĂ DIN SURSE REGENERABILE”.
Art. 4. Se aprobă valoarea totală a proiectului „SISTEM DE STOCARE A ENERGIEI ELECTRICE PRODUSĂ DIN SURSE REGENERABILE” în cuantum de 479.458,97 lei inclusiv TVA, respectiv 396.338,20 lei fără TVA, echivalentul a 91.105 euro inclusiv TVA, respectiv 75.311 euro fără TVA, la cursul BCE de 5,2627 lei/euro valabil la data întocmirii Studiului de fezabilitate (15.09.2026), din care:
a) valoarea eligibilă a proiectului, inclusiv TVA aferentă: 478.933,97 lei, echivalentul a 91.004 euro;
b) valoarea neeligibilă a proiectului, inclusiv TVA aferentă: 525,00 lei, echivalentul a 101 euro;
c) valoarea TVA aferentă proiectului: 83.120,77 lei, echivalentul a 15.794 euro, integral aferentă cheltuielilor eligibile (cheltuielile neeligibile – cote ISC/CSC și taxe pentru avize – nu sunt purtătoare de TVA).
Art. 5. Se aprobă solicitarea ajutorului public nerambursabil din Fondul pentru Modernizare în cuantum de 77.428 euro, echivalentul a 407.479,60 lei, reprezentând 85,08 % din valoarea eligibilă a proiectului, din care 63.990 euro (336.760 lei) pentru cheltuielile eligibile fără TVA, în limita plafonului de 200.000 euro/MWh capacitate de stocare instalată, fără TVA, prevăzut de Ghidul solicitantului, și 13.438 euro (70.719,60 lei) pentru TVA eligibilă aferentă acestora.
Art. 6. Se aprobă finanțarea din bugetul local al Comunei Blândești a tuturor cheltuielilor aferente proiectului, altele decât ajutorul public nerambursabil, respectiv:
a) cheltuielile neeligibile ale proiectului, în cuantum de 525,00 lei;
b) taxa pe valoarea adăugată aferentă cheltuielilor eligibile care depășesc plafonul ajutorului, în cuantum de 12.401,17 lei;
c) cheltuielile eligibile fără TVA neacoperite de ajutorul public nerambursabil, rezultate din depășirea plafonului prevăzut de Ghidul solicitantului, în cuantum de 59.053,20 lei;
d) orice cheltuieli suplimentare, conexe sau neeligibile care pot apărea pe durata implementării proiectului, necesare realizării integrale a investiției, precum și cheltuielile de întreținere și exploatare a investiției pe perioada de durabilitate.
Art. 7. Sumele prevăzute la art. 6 se vor prevedea în bugetul local al Comunei Blândești pe anii de implementare a proiectului, la capitolul bugetar corespunzător, iar Comuna Blândești se angajează să asigure resursele financiare necesare implementării proiectului în condițiile rambursării/decontării ulterioare a cheltuielilor eligibile din Fondul pentru Modernizare.
Art. 8. Se desemnează domnul Maxim Stelian, Primarul Comunei Blândești, în calitate de reprezentant legal și responsabil pentru implementarea proiectului, împuternicit să semneze cererea de finanțare, Declarația unică, Declarația privind respectarea principiului DNSH, contractul de finanțare, actele adiționale, cererile de prefinanțare/avans, plată și rambursare, precum și toate documentele necesare depunerii, contractării, implementării și monitorizării proiectului, în relația cu Ministerul Energiei și Agenția pentru Finanțarea Investițiilor Rurale.
Art. 9. Comuna Blândești se angajează:
a) să implementeze proiectul și să finalizeze investiția, inclusiv punerea în funcțiune, până cel târziu la data de 31.12.2029, în conformitate cu prevederile contractului de finanțare și ale Ghidului solicitantului;
b) să utilizeze sistemul de stocare exclusiv pentru stocarea energiei electrice produse de instalația existentă de producere din surse regenerabile la care este conectat, în regim „în spatele contorului”, pentru autoconsum/optimizarea consumului la locul de consum prevăzut în cererea de finanțare, și să mențină în funcțiune sistemul de stocare și instalația de producere a energiei electrice din surse regenerabile pe perioada de monitorizare de 5 ani de la punerea în funcțiune;
c) să nu înstrăineze, să nu greveze și să nu modifice destinația imobilului pe care se implementează proiectul și să mențină investiția pe perioada de valabilitate a contractului de finanțare și pe perioada de durabilitate de 5 ani de la data plății soldului;
d) să respecte principiul „de a nu prejudicia în mod semnificativ” (DNSH), prevederile privind eligibilitatea cheltuielilor, achizițiile publice, egalitatea de șanse, dezvoltarea durabilă, informarea și publicitatea, precum și toate obligațiile prevăzute în Ghidul solicitantului și în contractul de finanțare;
e) să păstreze documentele aferente proiectului și să permită accesul organismelor de verificare, control și audit, potrivit legislației aplicabile.
Art. 10. Primarul comunei Blândeşti, judeţul Botoşani va asigura executarea prevederilor prezentei hotărâri.
Iniţiator proiect de hotărâre,
Primar Stelian Maxim

